پاريس (فرنساوى: Paris, نطق: [paʁi]) هى عاصمة فرنسا و اكبر مدنها, و موجوده فى شمال فرنسا فى قلب منطقة ايل دو فرانس على نهر السين. و عدد سكان پاريس حوالى 6 مليون شخص, و هى واحده من أكتر المناطق الحضرية فى عدد السكان فى أوروبا. پاريس واحده من اشهر الاماكن السياحية فى العالم, بيزورها أكتر من 10 مليون شخص كل سنة. و فيها معالم كتير متميزة و مناطق جذب مشهورة عالميا و كمان المؤسسات الشعبية والجناين العامة. اتعرفت پاريس باسم ”عاصمة النور“ عشان مكانتها الثقافيه. متحف اللوڤر اللى بيضم مجموعه قيمه و كبيره من التحف والأثار المصريه من اشهر متاحفها. ميدان الكونكورد من اكبر ميادين پاريس و بتتوسطه مسله مصريه ضخمه أهدتها مصر لفرنسا عشان جهود علمائها فى المصرولوچيا. اسم باريس بالفرنساوى بتتنطق [paʁi] و بالانجليزى بتتنطق /ˈpæɹɪs/ جاى من سكانها, القبيلة الجولييه المعروفة. Parisii كان اسم المدينة لوتيتيا و الاسم الرسمى كان لوتيتيا پاريسيوريام خلال فترة الاحتلال الرومانى فى القرن القرن الساتت, بس فى عهد جوليان المرتد (360-363) اتسمت مدينة پاريس. أئدم العلامات الاثريه على سكن ناس دايم فى منطقة پاريس من حوالى سنة 4250 قبل الميلاد.